  Виталий Пронин Ыстэлэ юандэс!10-тӥ июне 75 арес тырмоз Анатолий Андреевич Митрофановлы. Со Удмурт Республикаысь искусство удысысь но Россия Федерациысь культура удысысь дано ужась, Кузебай Герд нимо кун премилэн лауреатэз.Куамын одӥг ар ӵоже Анатолий Андреевич калык театрен кивалтӥз. Со дыр куспын 30 спектакль пуктӥзы, пӧлазы «Кезьыт ошмес», «Выж вылын», «Сузэръёс», «Гудыръян азьын», «Бадяргуртын вал со», «Улэм потэ».Удмурт радиоын режиссёр луыса ужакуз, кӧня радиоспектакльёс, радиоверанъёс дасямын вал! Бӧрысь Удмурт театрлэн директорез луыса тыршиз. Яратоно удысэзлэсь кематэк ӧз ӵыды - 70 аресаз но Анатолий Андреевич сцена вылын быгатыса шудӥз.Гажано лыдӟисьёсмы! Ойдолэ ӵош азьланьтом «Калык интервью» рубрикамес. Ыстэлэ яратоно артистмылы но режиссёрмылы юанъёстэс, жингыртэлэ 73-33-42, 8-951-195-37-65 Теги: Удмурттеатр  